পাহাড়ে মোবাইল নেটওয়ার্ক চালুর ৩য় বর্ষপূর্তি আজ। ২০০৮ সালের ১১ মে পার্বত্য অঞ্চলে রাঙ্গামাটি ও বান্দরবানে মোবাইল ফোনের নেটওয়ার্ক দেয়া হয়েছিল। সেদিন বিকাল থেকে পার্বত্য জেলা রাঙ্গামাটি ও বান্দরবান পৌর শহরে এই মোবাইল নেটওয়ার্ক চালুর খবরে মানুষের মাঝে মোবাইল ব্যবহারের উত্সাহ বেড়ে যায়। মোবাইল নেটওয়ার্কের খবর  ছড়িয়ে পড়লে রাঙ্গামাটির মোবাইল প্রত্যাশি জনগণ তাদের প্রিয়জনকে খবর দেয়ার জন্য মোবাইল হাতে সার্জ করতে থাকে। পরীক্ষামূলক ভাবে চালু করার কারণে টেলিটকের ফ্রিক্যুয়েন্সি ছিল অনেক কম, প্রায় সবার হাতেই মোবাইল। ব্যবসায়ী, চাকরিজীবী, শ্রমিক, ছাত্র-ছাত্রী, গৃহিণী থেকে শুরু করে সর্বস্তরের মানুষই ব্যস্ত হয়ে পড়েছিল মোবাইল নেটওয়ার্ক টেস্ট করতে। দুপুরের পর থেকে টেলিটক রাঙ্গামাটি ও বান্দরবানে তাদের সার্ভিস চালু করেছে এমন খবর ছড়িয়ে পড়লে সবাই যার যার মোবাইলে ব্যস্ত হয়ে পড়ে। এরপর আর পাহাড়ের মানুষকে পিছে তাকাতে হয়নি । টেলিটকের  পাশাপাশি মোবাইল ফোনের সেবা দিতে আসে অন্য সব বড় ব্ড় সেবাদানকারী প্রতিষ্ঠান।